《和此阳先生感兴诗二十首》
宋代·刘黻

仙佛各有门，托言深入山。
一探寂灭宗，一透船汞关。
菩提司非树，刀圭诧灵丹。
槁形付尘幻，蜕骨冲飞翰。
咄咄亦奇事，讵惮力到难。
儒先著有训，整辔皇路安。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。